CELEX: 
Language: ro
Date: 2012-10-17 00:00:00
Title: 2012/544/UE, Euratom: Decizia Parlamentului European din 10 mai 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea I – Parlamentul European#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea I – Parlamentul European

17.10.2012   
            
            
               RO
            
            
               Jurnalul Oficial al Uniunii Europene
            
            
               L 286/1
            
         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea I – Parlamentul European
   (2012/544/UE, Euratom)
   PARLAMENTUL EUROPEAN,
   
               —
            
            
               având în vedere bugetul general al Uniunii Europene aferent exercițiului financiar 2010 (1),
            
         
               —
            
            
               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0257/2011] (2),
            
         
               —
            
            
               având în vedere Raportul de gestiune bugetară și financiară – Secțiunea I – Parlamentul European – exercițiul financiar 2010 (3),
            
         
               —
            
            
               având în vedere raportul anual al auditorului intern privind exercițiul financiar 2010,
            
         
               —
            
            
               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (4),
            
         
               —
            
            
               având în vedere Declarația de asigurare (5) privind fiabilitatea conturilor și conformitatea operațiunilor subiacente cu legile și reglementările în vigoare întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,
            
         
               —
            
            
               având în vedere articolul 314 alineatul (10) și articolul 318 din Tratatul privind funcționarea Uniunii Europene, precum și articolul 106a din Tratatul Euratom,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6), în special articolele 145, 146 și 147,
            
         
               —
            
            
               având în vedere articolul 13 din Normele interne privind executarea bugetului Parlamentului European (7),
            
         
               —
            
            
               având în vedere articolul 147 alineatul (1) din Regulamentul financiar, în temeiul căruia fiecare instituție a Uniunii are obligația de a lua toate măsurile necesare pentru a da curs observațiilor care însoțesc decizia de descărcare de gestiune a Parlamentului European,
            
         
               —
            
            
               având în vedere Rezoluția sa din 10 martie 2009 privind orientările referitoare la procedura bugetară 2010 – Secțiunile I, II, IV, V, VI, VII, VIII și IX (8),
            
         
               —
            
            
               având în vedere Rezoluția sa din 5 mai 2009 privind estimarea veniturilor și cheltuielilor Parlamentului European pentru exercițiul financiar 2010 (9),
            
         
               —
            
            
               având în vedere articolul 77, articolul 80 alineatul (3) și anexa VI la Regulamentul său de procedură,
            
         
               —
            
            
               având în vedere raportul Comisiei pentru control bugetar (A7-0120/2012),
            
         
               A.
            
            
               întrucât auditul Curții de Conturi a arătat că, în ceea ce privește cheltuielile administrative din 2010, sistemele de supraveghere și control impuse de Regulamentul financiar au funcționat satisfăcător în toate instituțiile, iar 93 % din cele 58 de plăți supuse auditului nu au conținut erori semnificative;
            
         
               B.
            
            
               întrucât secretarul general a atestat la 16 iunie 2011 că deține asigurări rezonabile că bugetul Parlamentului a fost executat conform principiilor bunei gestiuni financiare, iar cadrul de control aplicat oferă garanțiile necesare privind legalitatea și regularitatea operațiunilor subiacente,
            
         
               1.
            
            
               acordă Președintelui descărcarea de gestiune pentru execuția bugetului Parlamentului European aferent exercițiului financiar 2010;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).
            
         
      
         
            Președintele
         
         Martin SCHULZ
      
      
         
            Secretarul general
         
         Klaus WELLE
      
   
   
      (1)  JO L 64, 12.3.2010.
   
      (2)  JO C 332, 14.11.2011, p. 1.
   
      (3)  JO C 167, 7.6.2011, p. 1.
   
      (4)  JO C 326, 10.11.2011, p. 1.
   
      (5)  JO C 332, 14.11.2011, p. 134.
   
      (6)  JO L 248, 16.9.2002, p. 1.
   
      (7)  PE 349.540/Bur/ann/def.
   
      (8)  JO C 87 E, 1.4.2010, p. 327.
   
      (9)  JO C 212 E, 5.8.2010, p. 244.
   
      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea I – Parlamentul European
      PARLAMENTUL EUROPEAN,
      
                  —
               
               
                  având în vedere bugetul general al Uniunii Europene aferent exercițiului financiar 2010 (1),
               
            
                  —
               
               
                  având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0257/2011] (2),
               
            
                  —
               
               
                  având în vedere Raportul de gestiune bugetară și financiară – Secțiunea I – Parlamentul European – exercițiul financiar 2010 (3),
               
            
                  —
               
               
                  având în vedere raportul anual al auditorului intern privind exercițiul financiar 2010,
               
            
                  —
               
               
                  având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (4),
               
            
                  —
               
               
                  având în vedere Declarația de asigurare (5) privind fiabilitatea conturilor și conformitatea operațiunilor subiacente cu legile și reglementările în vigoare întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,
               
            
                  —
               
               
                  având în vedere articolul 314 alineatul (10) și articolul 318 din Tratatul privind funcționarea Uniunii Europene, precum și articolul 106a din Tratatul Euratom,
               
            
                  —
               
               
                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (6) (Regulamentul financiar), în special articolele 145, 146 și 147,
               
            
                  —
               
               
                  având în vedere articolul 13 din Normele interne privind executarea bugetului Parlamentului European (7),
               
            
                  —
               
               
                  având în vedere articolul 147 alineatul (1) din Regulamentul financiar, în temeiul căruia fiecare instituție a Uniunii are obligația de a lua toate măsurile necesare pentru a da curs observațiilor care însoțesc decizia de descărcare de gestiune a Parlamentului European,
               
            
                  —
               
               
                  având în vedere Rezoluția sa din 10 martie 2009 privind orientările referitoare la procedura bugetară 2010 – Secțiunile I, II, IV, V, VI, VII, VIII și IX (8),
               
            
                  —
               
               
                  având în vedere Rezoluția sa din 5 mai 2009 privind estimarea veniturilor și cheltuielilor Parlamentului European pentru exercițiul financiar 2010 (9),
               
            
                  —
               
               
                  având în vedere articolul 77, articolul 80 alineatul (3) și anexa VI la Regulamentul său de procedură,
               
            
                  —
               
               
                  având în vedere raportul Comisiei pentru control bugetar (A7-0120/2012),
               
            
                  A.
               
               
                  întrucât auditul Curții de Conturi a arătat că, în ceea ce privește cheltuielile administrative din 2010, sistemele de supraveghere și control impuse de Regulamentul financiar au funcționat satisfăcător în toate instituțiile, iar 93 % din cele 58 de plăți supuse auditului nu au conținut erori semnificative;
               
            
                  B.
               
               
                  întrucât secretarul general a atestat la 16 iunie 2011 că deține asigurări rezonabile că bugetul Parlamentului a fost executat conform principiilor bunei gestiuni financiare, iar cadrul de control aplicat oferă garanțiile necesare privind legalitatea și regularitatea operațiunilor subiacente;
               
            
                  C.
               
               
                  întrucât unele chestiuni ridicate în cadrul discuțiilor purtate de Comisia pentru control bugetar referitoare la descărcarea de gestiune pentru 2010 au inclus și alte aspecte decât cele specifice exercițiului 2010 și au fost incluse în gama foarte variată de întrebări adresate de Comisia pentru control bugetar, prezenta rezoluție se axează în principal pe execuția bugetului și pe descărcarea de gestiune pentru exercițiul financiar 2010, iar Parlamentul recunoaște faptul că modalitățile de abordare a aspectelor bugetare reprezintă obiectul unor discuții mai generale în special în cadrul grupului de lucru în curs de a fi creat pentru a examina costurile și eventualele economii ale Parlamentului European și în conformitate cu orientările bugetare pentru 2013, adoptate la 8 februarie 2012, care vizează realizarea de economii importante pe termen lung printr-o evaluare independentă a bugetului Parlamentului European conducând la propuneri până la sfârșitul lui 2012, care să fie rapid aplicate,
               
            
         Provocările legate de execuția bugetului în 2010
      
      
                  1.
               
               
                  subliniază că execuția bugetului 2010 a prezentat dificultăți, deoarece acesta a fost primul an integral de activitate după alegerile europene din 2009, care s-a desfășurat în contextul unor dificultăți financiare constante în Uniune;
               
            
                  2.
               
               
                  constată că bugetul Parlamentului (cu un total al creditelor în valoare de 1 616 760 399 EUR, față de 1 529 970 930 EUR în 2009) a reprezentat practic a cincea parte (19,99 %, 19,67 % în 2009, ceea ce reprezintă o cotă mai mică decât cea obișnuită de 20 %) din rubrica V (Cheltuieli administrative) din bugetul general al Uniunii Europene pentru 2010;
               
            
                  3.
               
               
                  ia act de răspunsul Secretariatului Parlamentului, potrivit căruia costul anual al sediului Parlamentului de la Strasbourg s-a ridicat la exact 51 500 000 EUR în 2010, din care 33 500 000 EUR reprezintă costuri cu infrastructura, iar 18 000 000 EUR costuri de funcționare pentru cele 12 perioade de sesiune lunare; subliniază faptul că aceste cifre oficiale sunt mult mai mici decât estimările prezentate anterior, care variau între 169 000 000 EUR și 203 000 000 EUR; constată totuși că în estimările din 2006 administrația a stabilit că economiile anuale care se pot realiza prin alegerea unui singur loc de desfășurare a activității se ridică la 204 milioane EUR, iar în 2010 aceste estimări indicau cifra de 180 de milioane EUR, o cifră mai redusă după achiziționarea clădirilor din Strasbourg și îmbunătățirile din domeniul tehnologiei informatice, și reamintește că, la adoptarea estimărilor Parlamentului pentru 2013, 429 de deputați au votat în favoarea unui singur loc de desfășurare a activității în vederea reducerii costurilor, iar 184 de deputați au votat împotrivă;
               
            
                  4.
               
               
                  observă că intrarea în vigoare a Tratatului de la Lisabona a sporit competențele, activitățile și sarcina de lucru cu caracter legislativ ale Parlamentului, ceea ce a impus modificarea semnificativă a structurii sale și a metodelor sale de lucru în vederea garantării unei practici legislative de înaltă calitate și în vederea continuării pregătirilor pentru aderarea Croației la Uniune; observă, de asemenea, că, pentru a răspunde noilor provocări, au fost adoptate măsuri care vizează îmbunătățirea eficienței cheltuielilor prin sporirea productivității, realocarea personalului și îmbunătățirea metodelor de lucru;
               
            
                  5.
               
               
                  constată că a fost necesară adoptarea unui buget rectificativ (nr. 1/2010 adoptat la 19 mai 2010) în valoare de 9 397 164 EUR pentru finanțarea unor cheltuieli suplimentare generate direct de intrarea în vigoare a Tratatului de la Lisabona; observă, de asemenea, că acest buget rectificativ a consolidat în special două posturi bugetare (postul 1200„Remunerații și indemnizații” și postul 4220/01 „Asistență parlamentară: asistenți locali”) pentru a spori volumul de asistență acordată deputaților având în vedere multiplicarea sarcinilor legislative ce le revin; regretă totuși că această majorare nu a fost compensată substanțial prin economii mai importante;
               
            
                  6.
               
               
                  observă că în exercițiul în cauză a avut loc o consolidare și o modernizare suplimentară a administrației, aceasta axându-se în special pe activitățile de bază, restructurarea serviciilor, o mai bună utilizare a tehnologiilor moderne și intensificarea cooperării interinstituționale;
               
            
                  7.
               
               
                  subliniază că 2010 a fost primul exercițiu în care au fost puse în aplicare integral Statutul deputaților și Statutul asistenților (ambele au intrat în vigoare la 14 iulie 2009) odată cu intrarea în vigoare a unei serii de modificări aduse normelor de aplicare aferente ambelor statute, modificări propuse de Grupul temporar de evaluare, care au generat sarcini suplimentare semnificative pentru administrația Parlamentului;
               
            
                  8.
               
               
                  ia act de adoptarea la 24 martie 2010 de către Birou a unei strategii pe termen mediu în domeniul tehnologiilor informației și comunicațiilor (în special a sistemului de gestionare a cunoștințelor, care face parte din această strategie) și a unei politici imobiliare pe termen mediu, ambele având o dimensiune financiară substanțială;
               
            
         Raportul privind gestiunea bugetară și financiară
      
      
                  9.
               
               
                  constată că, în 2010, Parlamentul a înregistrat venituri în valoare de 243 094 204 EUR (141 250 059 EUR în 2009), dintre care 110 298 523 EUR reprezintă venituri alocate;
               
            
         Prezentarea conturilor Parlamentului
      
      
                  10.
               
               
                  ia act de cifrele cu care au fost închise conturile Parlamentului pentru exercițiul financiar 2010, și anume:
                  
                              (EUR)
                           
                        
                              (a)   Credite disponibile
                              
                           
                        
                              credite pentru 2010:
                           
                           
                              1 616 760 399
                           
                        
                              reportări neautomate din exercițiul financiar 2009:
                           
                           
                              10 100 000
                           
                        
                              reportări automate din exercițiul financiar 2009:
                           
                           
                              180 265 823
                           
                        
                              credite din venituri alocate pentru 2010:
                           
                           
                              110 298 523
                           
                        
                              reportări din venituri alocate pentru 2009:
                           
                           
                              20 637 870
                           
                        
                              Total:
                           
                           
                              1 938 062 615
                           
                        
                              (b)   Utilizarea creditelor în exercițiul financiar 2010
                              
                           
                        
                              angajamente:
                           
                           
                              1 772 219 308
                           
                        
                              plăți efectuate:
                           
                           
                              1 506 555 191
                           
                        
                              credite reportate automat, inclusiv cele provenite din veniturile alocate:
                           
                           
                              341 046 482
                           
                        
                              credite reportate neautomat:
                           
                           
                              9 240 000
                           
                        
                              credite anulate:
                           
                           
                              80 650 726
                           
                        
                              (c)   Încasări bugetare
                              
                           
                        
                              încasate în 2010:
                           
                           
                              243 094 204
                           
                        
                              
                                          (d)
                                       
                                       
                                          Total bilanț la 31 decembrie 2010
                                       
                                    
                           
                              1 612 914 353
                           
                        
            
                  11.
               
               
                  constată că, în 2010, 96 % (93 % în 2009) din creditele finale au fost angajate, cu o rată de anulare de 4 % (6,7 % în 2009), și că, la fel ca în anii precedenți, a fost atins un nivel foarte ridicat al execuției bugetare;
               
            
                  12.
               
               
                  constată însă că nivelul reportărilor către 2010 a fost semnificativ [190 365 823 EUR (10)], acesta fiind în mare măsură rezultatul caracterului deosebit al anului 2009 (an electoral), și solicită să fie îmbunătățită planificarea cheltuielilor prin luarea în considerare a acestui factor înainte de viitoarele alegeri europene;
               
            
                  13.
               
               
                  observă că nivelul ridicat al execuției globale se datorează parțial efectuării a două transferuri specifice înainte de finalul exercițiului financiar 2010 (9 240 000 EUR pentru achiziția Casei Europei din Sofia și 10 923 000 EUR pentru patru proiecte informatice importante); salută faptul că, pentru a doua oară, nu au avut loc transferuri colectoare între 2010 și 2011; îndeamnă totuși administrația să țină seama în viitor de obiectivul unei planificări și discipline bugetare mai bune și mai clare și observă că includerea în buget a cheltuielilor cu clădirile și sistemele informatice și a altor cheltuieli importante ar asigura o deplină claritate financiară; consideră că toate cheltuielile semnificative ar trebui să fie planificate în integralitate în bugetul anual și nu ar trebui să apară ca rezultat al necesității de a acoperi situațiile de subutilizare a creditelor;
               
            
         Declarația de asigurare a secretarului general
      
      
                  14.
               
               
                  salută declarația din 16 iunie 2011 a secretarului general, în calitatea sa de ordonator de credite delegat principal, cu privire la rapoartele anuale de activitate pentru 2010 ale ordonatorilor de credite, în care atestă că deține asigurări rezonabile că bugetul Parlamentului a fost executat conform principiilor bunei gestiuni financiare, iar cadrul de control aplicat oferă garanțiile necesare privind legalitatea și regularitatea operațiunilor subiacente;
               
            
         Raportul anual privind contractele atribuite
      
      
                  15.
               
               
                  ia act de faptul că serviciile centrale au elaborat, pe baza informațiilor furnizate de serviciile ordonatoare, Raportul anual (11) privind contractele atribuite în 2010, adresat autorității bugetare, cu următoarea defalcare a tuturor contractelor atribuite în 2009 și 2010:
                  
                              Tipul contractului
                           
                           
                              2010
                           
                           
                              2009
                           
                        
                              Numărul
                           
                           
                              Procentaj
                           
                           
                              Numărul
                           
                           
                              Procentaj
                           
                        
                              Servicii
                           
                           
                              143
                           
                           
                              67 %
                           
                           
                              157
                           
                           
                              62 %
                           
                        
                              Produse
                           
                           
                              40
                           
                           
                              19 %
                           
                           
                              56
                           
                           
                              22 %
                           
                        
                              Lucrări
                           
                           
                              27
                           
                           
                              12 %
                           
                           
                              34
                           
                           
                              14 %
                           
                        
                              Construcții
                           
                           
                              4
                           
                           
                              2 %
                           
                           
                              5
                           
                           
                              2 %
                           
                        
                              Total
                           
                           
                              214
                           
                           
                              100 %
                           
                           
                              252
                           
                           
                              100 %
                           
                        
                     
                  
                              Tipul contractului
                           
                           
                              2010
                           
                           
                              2009
                           
                        
                              Valoare
                              (EUR)
                           
                           
                              Procentaj
                           
                           
                              Valoare
                              (EUR)
                           
                           
                              Procentaj
                           
                        
                              Servicii
                           
                           
                              149 463 916
                           
                           
                              63 %
                           
                           
                              415 344 963
                           
                           
                              75 %
                           
                        
                              Produse
                           
                           
                              45 467 211
                           
                           
                              19 %
                           
                           
                              34 980 727
                           
                           
                              6 %
                           
                        
                              Lucrări
                           
                           
                              22 128 145
                           
                           
                              9 %
                           
                           
                              36 045 314
                           
                           
                              6 %
                           
                        
                              Construcții
                           
                           
                              22 269 303
                           
                           
                              9 %
                           
                           
                              70 394 138
                           
                           
                              13 %
                           
                        
                              Total
                           
                           
                              239 328 575
                           
                           
                              100 %
                           
                           
                              556 765 142
                           
                           
                              100 %
                           
                        (Raportul anual privind contractele atribuite de Parlamentul European, 2010, p. 5)
               
            
                  16.
               
               
                  ia act de defalcarea contractelor atribuite în 2010 și 2009 pe tip de procedură utilizată, după cum urmează:
                  
                              Tipul procedurii
                           
                           
                              2010
                           
                           
                              2009
                           
                        
                              Numărul
                           
                           
                              Procentaj
                           
                           
                              Numărul
                           
                           
                              Procentaj
                           
                        
                              Deschisă
                           
                           
                              72
                           
                           
                              34 %
                           
                           
                              73
                           
                           
                              29 %
                           
                        
                              Restrânsă
                           
                           
                              5
                           
                           
                              2 %
                           
                           
                              13
                           
                           
                              5 %
                           
                        
                              Negociată
                           
                           
                              137
                           
                           
                              64 %
                           
                           
                              166
                           
                           
                              66 %
                           
                        
                              Total
                           
                           
                              214
                           
                           
                              100 %
                           
                           
                              252
                           
                           
                              100 %
                           
                        
                     
                  
                              Tipul procedurii
                           
                           
                              2010
                           
                           
                              2009
                           
                        
                              Valoare (EUR)
                           
                           
                              Procentaj
                           
                           
                              Valoare (EUR)
                           
                           
                              Procentaj
                           
                        
                              Deschisă
                           
                           
                              143 603 024
                           
                           
                              60 %
                           
                           
                              415 996 418
                           
                           
                              75 %
                           
                        
                              Restrânsă
                           
                           
                              2 129 576
                           
                           
                              1 %
                           
                           
                              9 458 434
                           
                           
                              2 %
                           
                        
                              Negociată
                           
                           
                              93 595 975
                           
                           
                              39 %
                           
                           
                              131 310 290
                           
                           
                              23 %
                           
                        
                              Total
                           
                           
                              239 328 575
                           
                           
                              100 %
                           
                           
                              556 765 142
                           
                           
                              100 %
                           
                        (Raportul anual privind contractele atribuite de Parlamentul European, 2010, p. 6-7)
               
            
         Proceduri negociate excepționale
      
      
                  17.
               
               
                  salută faptul că, începând din 2010, toate direcțiile generale prezintă într-o anexă la rapoartele lor anuale de activitate informații cu privire la contractele atribuite prin procedura negociată excepțională și explică de ce s-a recurs la această procedură, oferind și alte informații solicitate la punctul 50 din Rezoluția din 5 mai 2010 (12) referitoare la descărcarea de gestiune pentru execuția bugetului general al Uniunii Europene aferent exercițiului financiar 2008, Secțiunea I – Parlamentul European;
               
            
                  18.
               
               
                  consideră pozitivă inversarea în 2010 (comparativ cu situația din 2009 și din anii precedenți) a tendinței în ceea ce privește numărul procedurilor negociate excepționale în raport cu numărul total de contracte cu o valoare mai mare de 25 000 EUR (13), după cum se arată în defalcarea de mai jos:
                  
                              Direcția generală
                           
                           
                              2010
                           
                           
                              2009
                           
                        
                              Numărul
                           
                           
                              % din totalul contractelor direcției generale
                           
                           
                              Numărul
                           
                           
                              % din totalul contractelor direcției generale
                           
                        
                              DG PRES
                           
                           
                              5
                           
                           
                              50,00 %
                           
                           
                              14
                           
                           
                              53,85 %
                           
                        
                              DG IPOL
                           
                           
                              2
                           
                           
                              5,56 %
                           
                           
                              0
                           
                           
                              0,00 %
                           
                        
                              DG EXPO
                           
                           
                              0
                           
                           
                              0,00 %
                           
                           
                              1
                           
                           
                              50,00 %
                           
                        
                              DG COMM
                           
                           
                              8
                           
                           
                              14,81 %
                           
                           
                              29
                           
                           
                              42,03 %
                           
                        
                              DG PERS
                           
                           
                              0
                           
                           
                              0,00 %
                           
                           
                              1
                           
                           
                              16,67 %
                           
                        
                              DG INLO
                           
                           
                              24
                           
                           
                              30,00 %
                           
                           
                              37
                           
                           
                              38,14 %
                           
                        
                              DG INTE
                           
                           
                              3
                           
                           
                              27,27 %
                           
                           
                              3
                           
                           
                              21,43 %
                           
                        
                              DG TRAD
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              DG ITEC
                           
                           
                              7
                           
                           
                              53,85 %
                           
                           
                              4
                           
                           
                              36,36 %
                           
                        
                              DG FINS
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Serviciul Juridic
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Total Parlament
                           
                           
                              49
                           
                           
                              22,90 %
                           
                           
                              89
                           
                           
                              35,32 %
                           
                        (Raportul anual privind contractele atribuite de Parlamentul European, 2010, p. 11)
               
            
                  19.
               
               
                  invită direcțiile generale care au în continuare un număr ridicat de astfel de proceduri, în special DG INLO, să reducă mai mult numărul/proporția lor; îndeamnă administrația să aplice în continuare un control strict asupra acestor proceduri, în special în ceea ce privește posibilele conflicte de interese, și să aplice sancțiuni mai drastice și disuasive în cazul oricărei nereguli constatate; solicită secretarului general să informeze o dată la șase luni Comisia pentru control bugetar cu privire la progresele înregistrate;
               
            
                  20.
               
               
                  salută înființarea de către DG PRES a unui serviciu responsabil de achizițiile publice în cadrul Unității pentru programare, gestiune bugetară și contracte, deoarece aceasta va contribui la îmbunătățirea transparenței procedurilor de achiziții publice;
               
            
         Raportul anual al Curții de Conturi pentru 2010
      
      
         Constatări generale
      
      
                  21.
               
               
                  salută faptul că, în urma auditului efectuat de Curtea de Conturi, s-a constatat că, în ansamblu, plățile nu sunt afectate de erori semnificative; de asemenea, Curtea de Conturi nu a identificat deficiențe semnificative în urma evaluării conformității sistemelor de supraveghere și de control cu Regulamentul financiar;
               
            
         Gestiunea programului de indemnizații pentru grupurile de vizitatori
      
      
                  22.
               
               
                  ia act de constatarea Curții de Conturi potrivit căreia procedurile aplicate în 2010, care nu solicitau dovezi privind cheltuielile efective de călătorie și care permiteau plăți în numerar către liderii grupurilor, prezentau un risc de plăți excesive și limitau posibilitatea verificării acestor plăți prin intermediul unor controale interne; de asemenea, ia notă de adoptarea recentă de modificări la acest sistem; subliniază însă că deputații beneficiază în continuare de posibilitatea de a solicita plăți în numerar pentru grupurile de vizitatori; invită secretarul general să solicite avizul Curții de Conturi cu privire la normele modificate;
               
            
         Angajarea agenților contractuali
      
      
                  23.
               
               
                  constată cu dezamăgire că, potrivit Curții de Conturi, în patru din cinci cazuri supuse auditului, adică în nu mai puțin de 80 % din acestea, documentația legată de examinarea cererilor de angajare, desfășurarea interviurilor și deciziile luate în vederea selectării agenților contractuali este incompletă, fără ca această constatare să aibă consecințe negative pentru personalul implicat și fără să existe deci un stimulent pentru îmbunătățirea situației; este de acord cu recomandarea Curții de Conturi de a se asigura în viitor constituirea unei documentații complete care să poată fi supusă controalelor interne;
               
            
         Achizițiile
      
      
                  24.
               
               
                  regretă faptul că Curtea de Conturi a constatat erori, inconsecvențe și alte deficiențe în procedurile de achiziție ale Parlamentului pe care le-a supus auditului; atrage atenția asupra măsurilor adoptate recent în vederea îmbunătățirii acestor proceduri și încurajează administrația sa să îmbunătățească și mai mult situația din acest domeniu de activitate; salută dezvoltarea instrumentului informatic Webcontracts, creat în 2010, care permite desfășurarea online a activităților legate de contracte;
               
            
                  25.
               
               
                  solicită Biroului să reexamineze toate mecanismele de control aplicabile în cazul procedurilor de achiziții publice pentru a garanta cele mai competitive prețuri pentru bunurile și serviciile oferite;
               
            
         Organizarea și funcționarea grupurilor politice
      
      
                  26.
               
               
                  ia act de constatarea Curții de Conturi privind reportarea creditelor neutilizate de grupurile politice și împărțirea anilor în care au loc alegeri europene în două jumătăți pentru a putea fi calculate sumele permise spre reportare; consideră că, în viitor, pentru a evita repetarea dificultăților apărute la începutul anului 2010, anul electoral ar trebui utilizat integral la calcularea sumelor reportate de grupurile politice care continuă să funcționeze și după alegeri;
               
            
                  27.
               
               
                  constată că, deși se pare că întrebările scrise din partea cetățenilor primesc un răspuns în termen de două săptămâni, în prezent nu există niciun sistem care să asigure faptul că întrebările adresate de deputați Președintelui sau secretarului general primesc un răspuns într-un interval de timp identic;
               
            
         Acțiunile întreprinse de secretarul general ca urmare a rezoluției referitoare la descărcarea de gestiune pentru exercițiul financiar 2009
      
      
                  28.
               
               
                  constată cu satisfacție promptitudinea cu care au fost puse la dispoziția Comisiei pentru control bugetar la 6 octombrie 2011 răspunsurile în scris referitoare la rezoluția privind descărcarea de gestiune pentru 2009 și exhaustivitatea acestora, precum și calitatea schimbului de opinii dintre secretarul general și Comisia pentru control bugetar din cadrul discuției ce a urmat exercițiului de descărcare de gestiune la 11 octombrie 2011;
               
            
                  29.
               
               
                  salută diversele reacții la o serie de cereri formulate în rezoluția menționată și așteaptă cu interes reacțiile la următoarele solicitări formulate în rezoluție:
                  
                              (i)
                           
                           
                              să se efectueze o evaluare cuprinzătoare care să includă modificările suportate de structura personalului și evoluția cheltuielilor în toate serviciile afectate de punerea în aplicare a noilor statute (Statutul deputaților și Statutul asistenților) și să transmită rezultatele evaluării comisiilor sale competente, însoțite de un plan de acțiune și de o evaluare a implicațiilor financiare directe și indirecte pentru bugetul Parlamentului pentru următoarele cinci exerciții financiare, inclusiv provizionul ce trebuie constituit pentru extinderea eventuală a spațiului de birouri, mutări și cheltuieli cu renovările/modificările (punctul 7);
                           
                        
                              (ii)
                           
                           
                              să includă în apropiatul său raport de activitate informații privind costurile externalizării centrelor informatice comparativ cu costurile din trecut (punctul 37);
                           
                        
                              (iii)
                           
                           
                              să fie luată o decizie oficială privind desființarea Premiului pentru jurnalism (punctul 93);
                           
                        
                              (iv)
                           
                           
                              să se prezinte un raport cu privire la suma totală a economiilor realizate, inclusiv a economiilor realizate în urma raționalizării în continuare a misiunilor efectuate între cele trei locuri de desfășurare a activității (punctul 102);
                           
                        
                              (v)
                           
                           
                              să se propună norme stricte aplicabile tuturor deputaților prin care să se asigure că indemnizația pentru cheltuieli generale este transparentă în toate cazurile și este folosită numai în scopurile preconizate;
                           
                        
            
                  30.
               
               
                  solicită secretarului general să raporteze comisiei competente a Parlamentului, cel târziu la 31 octombrie 2012, cu privire la acțiunile întreprinse sau care urmează să fie întreprinse;
               
            
         Raportul anual al auditorului intern
      
      
                  31.
               
               
                  salută faptul că o firmă de evaluare externă a atestat respectarea la cel mai înalt nivel de către Serviciul de Audit Intern a Standardelor internaționale pentru practicarea profesiei de auditor intern;
               
            
                  32.
               
               
                  ia act de faptul că, în cursul reuniunii comisiei competente din 24 ianuarie 2012, auditorul intern și-a prezentat raportul anual semnat la 15 iulie 2011 și a precizat că a efectuat în 2010 următoarele activități de audit în cadrul administrației Parlamentului:
                  
                              —
                           
                           
                              acțiuni ulterioare auditurilor efectuate în raport cu drepturile individuale ale personalului;
                           
                        
                              —
                           
                           
                              auditul grupurilor de vizitatori;
                           
                        
                              —
                           
                           
                              acțiuni ulterioare auditului efectuat în raport cu cheltuielile de misiune ale personalului;
                           
                        
                              —
                           
                           
                              acțiuni ulterioare analizei controalelor interne asupra contractelor pe termen lung;
                           
                        
                              —
                           
                           
                              acțiuni ulterioare analizei guvernanței informatice – planificare și organizare;
                           
                        
                              —
                           
                           
                              auditul privind constituirea listei de salarizare;
                           
                        
                              —
                           
                           
                              auditul proceselor de achiziții publice și al executării contractelor în cadrul DG ITEC;
                           
                        
                              —
                           
                           
                              acțiuni ulterioare auditului efectuat în raport cu indemnizația pentru asistență parlamentară;
                           
                        
            
                  33.
               
               
                  constată și sprijină opiniile exprimate de auditorul intern cu privire la următoarele:
                  
                              —
                           
                           
                              este necesar să fie finalizate cât mai curând cu putință toate acțiunile restante, în special cele de importanță critică, pentru a îmbunătăți procesele de guvernanță, mediul de control și activitățile de control din cadrul DG Personal în ceea ce privește drepturile individuale ale membrilor personalului, precum și să fie finalizate cele patru acțiuni restante în ceea ce privește cheltuielile de misiune ale personalului identificate în Raportul de audit intern 10/04 din 6 mai 2011 referitor la acțiunile ulterioare auditului efectuat în 2008;
                           
                        
                              —
                           
                           
                              este necesar să fie modificate dispozițiile financiare aferente normelor interne care reglementează primirea grupurilor de vizitatori pentru a alinia mai bine finanțarea alocată la costurile efectiv suportate de vizitatori;
                           
                        
                              —
                           
                           
                              este necesar să fie finalizate cele 20 de acțiuni restante în domeniul guvernanței informatice;
                           
                        
            
         Natura și scopul rapoartelor de audit intern
      
      
                  34.
               
               
                  reamintește observațiile sale referitoare la rapoartele de audit intern, incluse în rezoluțiile anterioare privind descărcarea de gestiune; recunoaște faptul că rapoartele de audit intern reprezintă instrumente care servesc la îmbunătățirea sistemelor și a performanței și pot fi interpretate corect numai atunci când schimbările și rezultatele sunt finalizate pe baza recomandărilor cuprinse în rapoarte; subliniază totuși că revizuirea în curs a Regulamentului financiar se concentrează pe chestiunea disponibilității acestor rapoarte la cerere, luând în considerare decizia Curții de Justiție a Uniunii Europene privind chestiunea în cauză;
               
            
         GESTIONAREA ADMINISTRAȚIEI PARLAMENTULUI
      
      
         Rapoartele de activitate ale directorilor generali
      
      
                  35.
               
               
                  constată cu satisfacție că toți directorii generali au putut emite o declarație de asigurare fără rezerve cu privire la execuția bugetului de către serviciile lor în 2010; este conștient că rapoartele de activitate constituie un instrument intern de gestiune destinat în principal să ofere secretarului general o imagine clară a activității administrației, în special a eventualelor deficiențe;
               
            
         Gestionarul de riscuri
      
      
                  36.
               
               
                  constată cu satisfacție că gestionarul de riscuri și-a preluat atribuțiile la 1 iunie 2010 și este subordonat direct secretarului general; salută publicarea unui manual de gestionare a riscurilor la 16 decembrie 2011 și își repetă cererea ca raportul anual de activitate al gestionarului de riscuri pentru 2010 să fie transmis comisiei sale competente și ca aceasta să fie informată sistematic cu privire la evoluția punerii în aplicare a noii politici a Parlamentului de gestionare a riscurilor;
               
            
                  37.
               
               
                  solicită ca, până în septembrie 2012, comisia sa competentă să fie informată cu privire la abordarea adoptată și la acțiunile întreprinse pentru identificarea și gestionarea posturilor sensibile;
               
            
         DG Președinție (DG PRES)
      
      
         Securitatea
      
      
                  38.
               
               
                  constată o ușoară reducere a bugetului alocat securității, de la 45 980 000 EUR în 2009 la 45 590 000 EUR în 2010; salută continuarea tendinței de reducere a cheltuielilor bugetare în 2011 (credite finale: 42 830 000 EUR) față de 2010 și adoptarea de către Birou, în iulie 2011, a conceptului de securitate globală, care prevede măsuri de securitate mai moderne și mai eficace în cadrul Parlamentului;
               
            
                  39.
               
               
                  își reiterează cererea adresată secretarului general de a introduce cerința obligatorie de prezentare a legitimației pentru deputați la intrarea și ieșirea din clădirile Parlamentului; sugerează ca legitimațiile deputaților să fie, de asemenea, supuse controlului electronic;
               
            
                  40.
               
               
                  insistă asupra faptului că îmbunătățirea securității în clădirile Parlamentului și în imediata lor vecinătate trebuie să fie o prioritate absolută; solicită să fie îmbunătățită în acest context securitatea din parcări și să fie controlat accesul la secțiunile clădirilor Parlamentului unde sunt localizate birourile deputaților;
               
            
                  41.
               
               
                  subliniază faptul că au avut loc furturi din birourile deputaților, deși acestea erau încuiate, ceea ce demonstrează nivelul scăzut de securitate din clădiri; solicită secretarului general să ia măsuri urgente pentru a îmbunătăți situația actuală;
               
            
                  42.
               
               
                  este preocupat de nivelul scăzut de securitate din parcările Parlamentului; constată că mai multe autoturisme au fost deteriorate intenționat în parcarea de la Bruxelles; solicită Biroului să ia măsurile necesare pentru a îmbunătăți situația;
               
            
                  43.
               
               
                  își reiterează cererea adresată secretarului general de a prezenta, până la 30 iunie 2012, propuneri privind un sistem de semnare mai eficace, mai sigur și mai puțin vulnerabil la fraude (inclusiv o analiză privind orele în care deputații pot semna), în special privind un eventual sistem electronic în care deputații să poată atât să semneze documente (cum ar fi amendamentele), cât și să își înregistreze prezența prin semnătură electronică, deși este conștient de faptul că efectul așteptat în ceea ce privește costurile sau economiile va fi minim;
               
            
                  44.
               
               
                  constată cu satisfacție că, în urma deciziei Biroului din 5 iulie 2010, a fost finalizată internalizarea serviciului de acreditare; se așteaptă ca noul sistem de acreditare să ofere un serviciu mai bun și mai eficient; consideră că sistemul de securitate al Parlamentului trebuie îmbunătățit și modernizat în continuare, fiind deci necesară profesionalizarea sa corespunzătoare, în special prin intermediul unor proceduri de recrutare și de selecție specifice și cu ajutorul unor cursuri de formare profesională, de completare și de reîmprospătare a cunoștințelor; așteaptă cu interes evoluția noului concept de securitate globală, în special delimitarea zonelor, care va aduce îmbunătățiri semnificative inclusiv în ceea ce privește problemele privind securitatea birourilor deputaților;
               
            
         Restructurarea
      
      
                  45.
               
               
                  constată că în 2010 DG PRES a suferit o restructurare profundă; salută centralizarea funcțiilor financiare, a planificării și a gestionării achizițiilor și securității în cadrul Direcției pentru resurse create în martie 2010;
               
            
         DG Politici Interne (DG IPOL) și DG Politici Externe (DG EXPO)
      
      
                  46.
               
               
                  reamintește importanța politică a delegațiilor pentru activitatea Parlamentului în interiorul și în afara Uniunii; constată însă un decalaj aparent important al costurilor per deputat pe zi între diferitele delegații (de la 1 400 EUR la 5 300 EUR), în special în cazul delegațiilor în afara Uniunii; solicită Biroului să elaboreze, în colaborare cu toate direcțiile generale vizate, posibile principii pentru realizarea unei structuri mai econome și mai uniforme a costurilor aferente vizitelor delegațiilor, ținând seama în special de importanța politică și durata lor, precum și de raportul optim dintre deputați și personal; solicită să fie creat un sistem informatic pentru consolidarea bugetului care să conțină informații detaliate privind bugetul fiecărei delegații și care să amelioreze gestionarea cheltuielilor; solicită ca, în viitor, pentru fiecare deplasare a unei delegații să fie prezentată o declarație detaliată a costurilor pentru toți participanții;
               
            
         DG Comunicare (DG COMM)
      
      
                  47.
               
               
                  este îngrijorat că linia bugetară 3242 (Publicare, informare și participare la manifestări publice) nu este suficient de transparentă, cu excepția costurilor legate de Observatorul legislativ; consideră că cheltuielile din subpostul 3242/01, în special, ar trebui defalcate pentru a îmbunătăți transparența în următoarele exerciții contabile;
               
            
         Centrul pentru vizitatori (Parlamentarium)
      
      
                  48.
               
               
                  constată că creditele de angajament înscrise la postul 3243„Centrul pentru vizitatori” au crescut semnificativ (cu 227 %), în contrast cu execuția insuficientă din 2009, ridicându-se la 12 725 985 EUR; subliniază problema majoră privind securitatea plafoanelor suspendate care a dus la întârzierea proiectului în 2010 și a obligat administrația să anuleze suma de 1 000 000 EUR reportată automat din 2009 în 2010; constată că totalul costurilor estimate se ridică la 20 530 000 EUR, ceea ce înseamnă o creștere cu 15,3 % față de 2007; solicită să fie luate măsuri pentru ca celelalte planuri cu costuri de mai multe milioane de euro să nu înregistreze creșteri similare;
               
            
                  49.
               
               
                  salută deschiderea Centrului pentru vizitatori la 14 octombrie 2011 (planificată inițial pentru anul alegerilor europene 2009); regretă însă întârzierea și majorarea considerabilă a cheltuielilor pentru acest proiect; solicită ca Centrul pentru vizitatori să facă obiectul unei examinări la un an de la deschidere, în care să fie evaluate reacția publicului, punctele forte și punctele slabe ale Centrului și raportul costuri-beneficii cu scopul de a se garanta faptul că Centrul aduce bune rezultate în raport cu resursele investite;
               
            
         Casa istoriei europene
      
      
                  50.
               
               
                  constată că, la 5 iulie 2010, Biroul a adoptat strategia actualizată de comunicare a Parlamentului care include și proiectul Casei istoriei europene, iar în septembrie 2010 un juriu internațional a examinat proiectul; observă în continuare că pentru acest proiect nu a fost utilizat capitolul bugetar 106„Rezerve pentru proiecte prioritare în curs de dezvoltare”, deoarece toate creditele înscrise la acest capitol (5 000 000 EUR) au fost transferate la articolul 210„Informatică și telecomunicații”; solicită cu insistență să fie puse la dispoziție cifre privind implicațiile financiare totale ale proiectului, având în vedere dificultățile create de cursul subteran al râului Maalbeek care curge pe sub fundațiile clădirii; își reiterează solicitarea să fie respectată cu strictețe estimarea costurilor din planul de activitate;
               
            
                  51.
               
               
                  regretă faptul că deciziile luate de Birou și de alte organe cu privire la Casa istoriei europene nu s-au bazat pe costurile finale totale „estimate” pe care le presupune un proiect pe deplin operațional; recomandă Biroului și chestorilor să nu aprobe în viitor niciun proiect sau inițiativă pentru care nu sunt prezentate estimări financiare totale ale costurilor directe și indirecte;
               
            
         Grupuri de vizitatori
      
      
                  52.
               
               
                  recunoaște importanța sistemului de primire a vizitatorilor pentru sensibilizarea publicului cu privire la Parlament și la activitatea sa legislativă; ia act de recentele modificări aduse sistemului de plăți pentru grupurile de vizitatori creat în 2010 și solicită să fie efectuată o evaluare a noului sistem de plăți și a sistemului de rambursare, prezentând evoluția costurilor și măsura în care plățile reflectă costurile reale suportate de grupuri; invită Curtea de Conturi să monitorizeze acest aspect și așteaptă cu interes observațiile auditorului intern cu privire la implementarea noului sistem;
               
            
                  53.
               
               
                  îndeamnă administrația Parlamentului să transmită Parlamentului un raport cu privire la experiența generală acumulată în legătură cu normele modificate privind dimensiunea grupurilor oficiale de vizitatori, în special în ceea ce privește efectele acestor norme asupra organizării și utilizării capacităților;
               
            
                  54.
               
               
                  își exprimă îngrijorarea, din motive evidente de securitate și având în vedere imaginea Parlamentului, cu privire la faptul că Parlamentul varsă sume importante în numerar către responsabilii grupurilor de vizitatori;
               
            
         WebTV
      
      
                  55.
               
               
                  regretă faptul că EuroparlTV nu poate fi considerat un proiect de succes din cauza numărului foarte scăzut al utilizatorilor individuali direcți (14) (care nu include audiența realizată datorită acordurilor de parteneriat cu televiziunile regionale), în pofida finanțării substanțiale de care a beneficiat în 2010, în valoare de circa 9 000 000 EUR (postul 3246); salută eforturile depuse în vederea reducerii acestui buget cu 14 % (până la 8 000 000 EUR) în 2011 și în exercițiile următoare; constată însă cu regret că nu se justifică alocarea unor resurse suplimentare și solicită secretarului general să prezinte comisiei competente propuneri pentru încetarea acestei activități;
               
            
         Premii
      
      
                  56.
               
               
                  constată că, în 2010, costurile aferente Premiului LUX s-au ridicat la 380 666,18 EUR; este îngrijorat de creșterea costurilor pentru acest eveniment în 2011 până la 573 722,08 EUR (cu peste 50 %) și speră că această tendință va fi clar inversată începând cu 2012; solicită ca următoarele activități să fie reduse în vederea limitării costurilor:
                  
                              —
                           
                           
                              promovarea internă costisitoare în clădirile Parlamentului;
                           
                        
                              —
                           
                           
                              activitățile de promovare la festivalurile internaționale de film;
                           
                        
                              —
                           
                           
                              cheltuielile mari ocazionate de organizarea unor minievenimente legate de Premiul LUX în statele membre;
                           
                        
            
                  57.
               
               
                  ia act de următoarele cheltuieli cu premiile în perioada 2009-2011:
                  
                              (EUR)
                           
                        
                               
                           
                           
                              2009
                           
                           
                              2010
                           
                           
                              2011
                           
                        
                              Premiul pentru jurnalism
                           
                           
                              105 000
                           
                           
                              118 059
                           
                           
                              154 205
                           
                        
                              Premiul Saharov
                           
                           
                              300 000
                           
                           
                              654 542
                           
                           
                              652 348
                           
                        
                              Premiul Charlemagne pentru tineri
                           
                           
                              24 000
                           
                           
                              34 000
                           
                           
                              35 000
                           
                        
                              Premiul LUX
                           
                           
                              320 000
                           
                           
                              380 666
                           
                           
                              573 722
                           
                        
                              Total:
                           
                           
                              749 000
                           
                           
                              1 187 267
                           
                           
                              1 415 275
                           
                        
            
                  58.
               
               
                  consideră că creșterea cu 89 % a cheltuielilor cu premiile între 2009 și 2011 a fost finanțată din resurse care ar fi putut fi mai bine utilizate în alte scopuri; solicită ca cheltuielile cu premiile să fie readuse în viitor la nivelurile din 2009;
               
            
                  59.
               
               
                  constată că, în 2010, costurile aferente Premiului pentru jurnalism s-au ridicat la 118 059 EUR, ceea ce reprezintă o creștere cu 18 % față de 2009; este îngrijorat de creșterea costurilor pentru acest eveniment în 2011 cu peste 25 % și solicită să fie efectuată o analiză exhaustivă cost/beneficii înainte de dezvoltarea unor alte inițiative în acest domeniu al relațiilor cu presa sau în orice alt domeniu după desființarea acestui premiu;
               
            
                  60.
               
               
                  nu consideră că premiile sunt o activitate de bază a Parlamentului și solicită să fie realizată o analiză costuri/beneficii înainte de conceperea altor proiecte de premii, care să țină seama de situația economică și financiară în continuă deteriorare din statele membre;
               
            
         Birourile de informare/Casele Europa
      
      
                  61.
               
               
                  constată înființarea în 2010 a unei direcții pentru resurse în cadrul acestei direcții generale pentru a realiza, printre altele, coordonarea centralizată a achizițiilor publice, permițând astfel birourilor de informare descentralizate să fie afectate într-o mai mică măsură de practica mutării salariaților-cheie din posturile sensibile;
               
            
                  62.
               
               
                  constată că 978 de misiuni care au presupus deplasarea de la 32 de birouri de informare la Bruxelles și Strasbourg au generat costuri totale de 944 330 EUR (costul mediu fiind de 701 EUR pe misiune la Bruxelles și, respectiv, de 1 064 EUR pe misiune la Strasbourg); constată că o misiune de la Luxemburg la Bruxelles costă în medie 250 EUR, iar costul mediu al unei misiuni de la Luxemburg la Strasbourg este de 630 EUR; solicită să îi fie puse la dispoziție în viitor și cifrele privind costul mediu pe misiune (pagina 68 din răspunsurile la chestionar);
               
            
         Biroul de legătură de la Washington
      
      
                  63.
               
               
                  constată deschiderea Biroului de legătură al PE la Washington în aprilie 2010 și sistemul instituit în octombrie 2010 bazat pe misiuni de un an pentru patru funcționari; constată că au fost suportate costuri suplimentare inevitabile, deși crearea Biroului de la Washington nu a atras după sine crearea de noi posturi; dorește să fie informat cu privire la nivelul acestor costuri înregistrate în 2011 și 2012; solicită să fie prezentată Biroului o reexaminare a structurii, activităților și costurilor acestui birou de legătură și să fie transmise comisiilor competente relevante copii ale documentului;
               
            
         DG Personal (DG PERS)
      
      
                  64.
               
               
                  salută faptul că această direcție generală a fost în măsură să își îmbunătățească rezultatele datorită externalizării anumitor funcții (cum ar fi gestionarea creșelor) și utilizării mai pe larg a soluțiilor informatice în gestionarea dosarelor personalului; salută implementarea aplicației informatice Streamline;
               
            
                  65.
               
               
                  constată impactul deciziei Consiliului din decembrie 2009 de a acorda o adaptare salarială anuală de numai 1,85 % în loc de 3,7 %, potrivit calculelor și propunerii Comisiei, ceea ce a generat angajamente restante (aproape 6 000 000 EUR, respectiv 1,4 %) la postul 1200„Remunerații și indemnizații”;
               
            
                  66.
               
               
                  observă că numărul total al posturilor din schema de personal a Parlamentului a fost stabilit la 6 285 de posturi; dintre acestea, 5 348 (respectiv 85,1 %) revin Secretariatului Parlamentului și 937 (respectiv 14,9 %) revin grupurilor politice, ceea ce reprezintă o creștere de 3,35 % (+ 204 posturi) față de 2009 datorată, în principal, extinderii responsabilităților Parlamentului în urma intrării în vigoare la 1 decembrie 2009 a Tratatului de la Lisabona;
               
            
                  67.
               
               
                  ia act de modificările aduse structurii Secretariatului, adoptate de Birou în 2009 și intrate în vigoare la începutul lui 2010, în vederea pregătirii pentru noua legislatură a Parlamentului, care vizau în principal îmbunătățirea serviciilor pentru deputați; observă că aceste modificări au dus la restructurarea DG PRES, DG PERS și DG INLO și au inclus crearea unei direcții pentru resurse în cadrul DG PRES, DG IPOL, DG EXPO și DG COMM, acestea fiind cele patru direcții generale a căror activitate este în esență de natură politică;
               
            
                  68.
               
               
                  constată că, potrivit datelor de la 31 decembrie 2010, majoritatea personalului din cadrul Secretariatului (58,4 %) și din cadrul grupei de funcții a administratorilor (51,7 %) erau femei; salută faptul că, în 2010, la nivelul cadrelor de conducere de nivel superior și mediu, a crescut proporția femeilor în post de director general (până la 36,4 %, respectiv patru persoane din 11) și de șef de unitate (până la 26,2 %);
               
            
                  69.
               
               
                  subliniază dificultățile întâmpinate în procesul recrutării de funcționari sau agenți din anumite state membre, cum ar fi Germania, Regatul Unit, Austria sau Țările de Jos, proporția personalului din cadrul Secretariatului Parlamentului care este originar din aceste state fiind semnificativ mai scăzută decât „ponderea demografică” individuală a acestor state în Uniune (15), și observă că numărul membrilor personalului care au cetățenia belgiană (13,6 %) sau luxemburgheză (2,3 %) este relativ ridicat, având în vedere locurile de desfășurare a activității Parlamentului; solicită Biroului să revadă cerințele și procedurile de recrutare pentru a stabili în ce măsură acestea contribuie la dificultatea de a recruta personal din statele membre respective;
               
            
         Misiuni în cele trei locuri de desfășurare a activității/costurile de misiune
      
      
                  70.
               
               
                  constată că, în 2010, au avut loc 33 200 de misiuni (deplasări oficiale), ceea ce reprezintă un total de 98 629 de zile de misiune, majoritatea dintre acestea implicând deplasarea între cele trei locuri de desfășurare a activității Parlamentului; reiterează că este necesar să fie evitate misiunile inutile între cele trei locuri de desfășurare a activității și costurile conexe prin solicitarea mai sistematică a documentelor justificative și prin efectuarea unei monitorizări mai stricte; solicită secretarului general să raporteze în cadrul procedurii de descărcare de gestiune cu privire la toate economiile realizate în urma măsurilor suplimentare de raționalizare și cu privire la alte inițiative luate sau aflate în pregătire care conduc la reducerea numărului de misiuni; consideră că, în general, reuniunile comisiilor nu ar trebui să aibă loc la Strasbourg, cu excepția comisiilor a căror ordine de zi este direct legată de rapoartele sau de dezbaterile din perioada de sesiune care se desfășoară în săptămâna respectivă; încurajează Curtea de Conturi să analizeze în continuare procedurile existente în materie de misiuni și să formuleze recomandări pentru îmbunătățirea eficienței lor; solicită secretarului general să revadă situația posturilor din afara Bruxelles-ului, în special în cazul membrilor personalului care se deplasează frecvent în misiune la Bruxelles, pentru a stabili dacă aceste posturi trebuie transferate; sugerează că ar trebui revizuit acordul cu autoritățile luxemburgheze care stabilește numărul de membri ai personalului Parlamentului din Luxemburg fără să țină seama de nevoile în schimbare ale Parlamentului;
               
            
         Statutul deputaților și Statutul asistenților
      
      
                  71.
               
               
                  observă cu satisfacție că trecerea la acest nou sistem de angajare a fost în general neutră din punct de vedere bugetar, fiind vorba de un sistem în care aproximativ 15 membri ai personalului administrează angajarea a aproximativ 1 400 de asistenți, și așteaptă cu interes să primească un exemplar al raportului privind implementarea noului sistem de angajare și totalul costurilor sale directe și indirecte, incluzând aici alocațiile de șomaj plătite de Comisie;
               
            
                  72.
               
               
                  observă din constatările Curții de Conturi că deficiențele privind documentația și trasabilitatea costurilor pentru misiunile asistenților realizate cu autoturisme personale nu au fost încă remediate; îndeamnă administrația Parlamentului să găsească cât mai curând posibil o soluție transparentă și ușor de urmărit pentru această chestiune;
               
            
         DG Infrastructură și Logistică (DG INLO)
      
      
         Politica privind clădirile/bunurile imobile
      
      
                  73.
               
               
                  ia act de politica imobiliară (strategia privind clădirile) pe termen mediu și lung adoptată de Birou la 24 martie 2010, precum și de parametrii săi principali:
                  
                              (i)
                           
                           
                              achizițiile sunt preferate închirierilor în conformitate cu recomandările Curții de Conturi;
                           
                        
                              (ii)
                           
                           
                              plata promptă a costurilor legate de politica imobiliară (mai exact, stingerea cât mai rapidă a împrumuturilor);
                           
                        
                              (iii)
                           
                           
                              concentrarea geografică a clădirilor în cele trei locuri de desfășurare a activității;
                           
                        
                              (iv)
                           
                           
                              acordarea unei atenții deosebite întreținerii și renovării clădirilor;
                           
                        
                              (v)
                           
                           
                              integrarea Parlamentului în peisajul urban într-o măsură cât mai mare;
                           
                        
                              (vi)
                           
                           
                              asigurarea într-o măsură cât mai mare a accesului în incintele Parlamentului pentru persoanele cu handicap și aplicarea celor mai înalte standarde privind siguranța, sănătatea și bunăstarea persoanelor;
                           
                        
                              (vii)
                           
                           
                              imprimarea unui caracter cât mai ecologic Parlamentului;
                           
                        
            
                  74.
               
               
                  constată că Consiliul European, care solicită în mod justificat austeritate din partea Parlamentului, îi refuză în același timp posibilitatea de a realiza economii considerabile prin renunțarea la Strasbourg ca loc de desfășurare a ședințelor plenare;
               
            
                  75.
               
               
                  constată că cheltuielile pentru întreținerea, mentenanța, exploatarea și curățenia clădirilor au crescut în toate cele trei locuri de desfășurare a activității de la un total de 33 700 000 EUR în 2009 la 38 700 000 EUR în 2010, iar previziunile indică o nouă creștere pentru perioada 2011-2013, cu excepția unei ușoare scăderi în 2013 a costurilor legate de clădirile din Luxemburg; constată, de asemenea, că, în aceeași perioadă, vor crește constant, deși în mod mai puțin dramatic, cheltuielile pentru energie și utilități;
               
            
                  76.
               
               
                  constată că în 2010 s-au redus semnificativ ratele pentru locațiunea pe termen lung (5 700 000 EUR, față de 58 600 000 EUR în 2008, aceasta fiind suma cea mai ridicată din ultimii ani); constată, de asemenea, fluctuația mai puțin dramatică a cheltuielilor de chirie (25 300 000 EUR în 2010, față de suma maximă de 31 200 000 EUR din 2006 și față de suma minimă de 19 900 000 EUR din 2007), precum și variația cuantumurilor cheltuite pe clădiri de la suma maximă 165 900 000 EUR din 2006 la zero în 2009, în 2010 suma respectivă ridicându-se la 20 200 000 EUR;
               
            
                  77.
               
               
                  constată cu satisfacție că, potrivit răspunsurilor primite la chestionarul ce face parte din procedura de descărcare de gestiune, estimările indică faptul că Parlamentul ar fi trebuit să prevadă în bugetul său pentru 2010, în cazul în care toate clădirile sale ar fi fost închiriate, costuri suplimentare în valoare de 163 000 000 EUR, ceea ce reprezintă 10 % din bugetul său total; prin urmare, sprijină această politică de achiziție, și nu de închiriere, recomandată cu insistență de Curtea de Conturi pe parcursul mai multor ani, recomandarea cea mai recentă făcând parte din Raportul său special nr. 2/2007 privind cheltuielile imobiliare;
               
            
                  78.
               
               
                  observă că lucrările efectuate în 2010 pentru a elimina azbestul din trei clădiri de la Strasbourg, care au costat 2 464 701 EUR, au fost în mare parte rambursate de Primăria orașului Strasbourg, care a contribuit cu 2 015 000 EUR;
               
            
                  79.
               
               
                  constată că, la 27 ianuarie 2010, statul belgian a rambursat Parlamentului suma de 85 987 000 EUR în contextul rambursării costului terenului pe care se află clădirile Willy Brandt și József Antall și a cheltuielilor de amenajare a acoperișului gării feroviare Bruxelles-Luxemburg; subliniază că această sumă a fost înscrisă în conturi ca „venit alocat”, în conformitate cu dispozițiile Regulamentului financiar, și a fost folosită pentru finanțarea proiectelor imobiliare;
               
            
                  80.
               
               
                  constată achiziția în 2010 a clădirii REMARD de la Bruxelles (11 000 000 EUR) și decizia privind achiziția Casei Europa de la Sofia (9 240 000 EUR); regretă faptul că, dată fiind piața restrânsă, costurile legate de întreținere, renovare și achiziție sunt excesiv de ridicate, fiind dificil să se mențină confidențialitatea negocierilor; consideră că propunerea formulată în contextul revizuirii Regulamentului financiar de a obliga instituțiile să își publice planurile imobiliare pe mai mulți ani înainte ar avea ca rezultat costuri considerabile pentru instituții și pentru contribuabili;
               
            
                  81.
               
               
                  observă că autorizarea finanțării directe a clădirilor în Regulamentul financiar revizuit ar avea un efect pozitiv, deoarece ar permite Parlamentului să recurgă la împrumuturi fără participarea părților terțe, ceea ce va duce la reducerea costurilor și, simultan, la sporirea transparenței; subliniază că această situație este deja realitate în cazul finanțării clădirii KAD din Luxemburg, fiind semnat un acord de parteneriat cu Banca Europeană de Investiții, care pune la dispoziție 50 % din fondurile necesare;
               
            
                  82.
               
               
                  solicită să fie prezentată în acest sens o declarație financiară detaliată a costurilor deja suportate și a celor planificate pentru următorii 20 de ani în legătură cu clădirea KAD din Luxemburg și insistă asupra publicării detaliate a costurilor totale estimate ale construcției, a costurilor de funcționare estimate și a celorlalte cheltuieli legate de construcția și funcționarea acestei clădiri;
               
            
                  83.
               
               
                  salută asigurările date de secretarul general că nu mai există birouri alocate reprezentanților grupurilor de interese sau fundațiilor, dar constată că fundația Pegasus și grupul Kangaroo au avut la dispoziție birouri în clădirile Parlamentului până la 31 decembrie 2011;
               
            
                  84.
               
               
                  regretă faptul că anumite spații de birouri au fost utilizate în 2010 de grupuri de interes acreditate, ceea ce înseamnă că acestor grupuri le-a fost acordat un tratament preferențial din banii contribuabililor europeni;
               
            
         Serviciile de alimentație publică
      
      
                  85.
               
               
                  își reiterează solicitarea de a fi propuse opțiuni mai diverse de servicii de alimentație în clădirile Parlamentului și să se renunțe la monopolul oferit unui singur furnizor de astfel de servicii odată ce contractele în vigoare vor expira;
               
            
         DG Traducere (DG TRAD) și DG Interpretare și Conferințe (DG INTE)
      
      
                  86.
               
               
                  observă că în 2010 a fost tradus un număr total de 1 721 191 de pagini (dintre care 1 033 176 de pagini, respectiv 60 %, au fost traduse intern) și salută faptul că toate documentele necesare pentru votare au fost puse la dispoziție la timp de către DG TRAD, iar 90 % din toate traducerile au fost finalizate în termenul stabilit, în ciuda faptului că 65 % din cererile de traducere au fost depuse cu întârziere (mai exact cu depășirea termenului de zece zile lucrătoare prevăzute în Codul de conduită privind multilingvismul);
               
            
                  87.
               
               
                  constată cu satisfacție că DG TRAD își mărește productivitatea și își folosește bugetul în mod mai eficace, asigurând totodată menținerea multilingvismului; subliniază, în acest context, că productivitatea internă a crescut de la 1 500 la 1 800 de pagini pe an; dorește ca cifrele privind productivitatea să fie publicate pentru fiecare unitate lingvistică;
               
            
                  88.
               
               
                  constată însă că, deși a crescut cu peste 10 % între 2008 și 2009 (primul an de aplicare a codului), rata de respectare a Codului de conduită privind multilingvismul a scăzut între 2009 și 2010 (16); solicită comisiilor, delegațiilor și grupurilor politice să respecte cu strictețe termenele stabilite în Codul de conduită;
               
            
                  89.
               
               
                  salută noul serviciu „Interpretare ad personam” (IAP) oferit de DG INTE deputaților, care a fost creat în urma proiectului-pilot demarat în 2010;
               
            
         DG Finanțe (DG FINS)
      
      
                  90.
               
               
                  constată cu satisfacție că timpul de plată a facturilor s-a redus în medie în 2010 până la 21 de zile;
               
            
         Cheltuieli de transport
      
      
                  91.
               
               
                  constată că, în 2010, costurile legate de deplasările deputaților și ale personalului s-au ridicat la aproximativ 107 000 000 EUR (17) (respectiv 6,6 % din cuantumul total al creditelor finale) și că, în prezent, s-a realizat o reducere cu 5 %; consideră că ar trebui analizată posibilitatea unor reduceri suplimentare prin punerea în comun a milelor aeriene; solicită să se realizeze o analiză a articolului 300 sub forma unei note la conturile de cheltuieli medii de deplasare pentru fiecare funcționar pentru următoarele șase rute: Bruxelles-Luxemburg; Luxemburg-Bruxelles; Luxemburg-Strasbourg; Strasbourg-Luxemburg; Bruxelles-Strasbourg; Strasbourg-Bruxelles;
               
            
         Agenția de voiaj
      
      
                  92.
               
               
                  constată că suma finală a creditelor destinate agenției de voiaj s-a ridicat la 1 438 000 în 2010, cu o rată ridicată de angajare a creditelor (94 %); constată, de asemenea, că agenția de voiaj obține de la companiile aeriene prețuri negociate, ceea ce înseamnă un preț mediu pentru servicii de cea mai bună calitate; subliniază însă că este posibil să se obțină prețuri mai bune pentru o anumită zi sau o anumită călătorie făcând rezervări direct la operatorii de voiaj; solicită o investigație independentă care să producă o evaluare a performanței agenției de voiaj, precum și a structurii și funcționării acesteia; solicită agenției de voiaj cu care a fost încheiat un contract să depună eforturi mai susținute pentru a se asigura că deputaților și membrilor personalului le sunt propuse cele mai ieftine oferte; de asemenea, solicită direcției de resort să monitorizeze nivelul serviciilor oferite de agenția de voiaj;
               
            
                  93.
               
               
                  regretă faptul că, în anumite cazuri, agenția de voiaj nu oferă cele mai bune prețuri în comparație cu alte agenții de voiaj online și clasice; solicită DG Finanțe să creeze un mecanism adecvat de control prin care să asigure cel mai bun raport calitate/preț;
               
            
                  94.
               
               
                  consideră că sunt necesare date comparabile privind prețul zborurilor pentru a se putea identifica cel mai bun preț pentru un anumit zbor;
               
            
                  95.
               
               
                  consideră că Parlamentul trebuie să renunțe ori de câte este posibil la a mai acorda contracte de monopol și că posibilitatea de a apela la mai multe agenții de voiaj ar însemna costuri reduse și un serviciu de mai bună calitate pentru deputați și pentru membrii personalului;
               
            
         Transferuri colectoare
      
      
                  96.
               
               
                  salută faptul că, la sfârșitul exercițiului financiar 2010, nu s-a recurs la procedura transferurilor colectoare, răspunzându-se astfel solicitărilor Comisiei pentru control bugetar din ultimii ani, ceea ce a dus la evitarea unei diferențe importante între varianta planificată a bugetului pentru exercițiul respectiv și varianta sa executată, așa cum s-a întâmplat în anii precedenți, și consideră că toate instituțiile Uniunii ar putea ușura monitorizarea și descărcarea de gestiune în următorii ani prin planificarea transparentă, în cadrul procedurii bugetare, a cheltuielilor imobiliare;
               
            
         Fondurile de pensii
      
      
                  97.
               
               
                  observă că, deși valoarea activelor fondului facultativ de pensii a crescut în 2010 cu 13,3 %, în condițiile redresării în continuare a piețelor de investiții în urma crizei financiare mondiale din 2008, la 31 decembrie 2010 fondul facultativ de pensii înregistra un deficit de 178 960 000 EUR, ceea ce dă naștere la îngrijorări cu privire la posibila incapacitatea a fondului de a-și onora obligațiile; reamintește că Parlamentul garantează plata drepturilor de pensie pentru toți foștii membri și pentru o parte din actualii membri ai fondului facultativ de pensii dacă și atunci când fondul nu își poate onora obligațiile; dorește să știe cum și de la ce linie bugetară își va onora Parlamentul obligațiile într-o astfel de situație;
               
            
                  98.
               
               
                  constată că două treimi din contribuțiile la fond au fost făcute direct de Parlament, și nu de deputați în mod individual; reamintește membrilor fondului caracterul facultativ al contribuțiilor lor și insistă asupra faptului că Parlamentul nu ar trebui să mai contribuie financiar la fond în vederea onorării obligațiilor de plată sau a reducerii deficitului acestuia, fiind posibil ca fondul să nu fi fost structurat corespunzător încă de la început;
               
            
                  99.
               
               
                  observă, de asemenea, că obligațiile generate de Normele privind cheltuielile și indemnizațiile deputaților în ceea ce privește pensiile de urmaș și pensiile de invaliditate (anexa II) se ridică la 28 950 000 EUR; subliniază faptul că este vorba de o sumă de 195 640 000 EUR pentru acoperirea situațiilor în care există o diferență între dispozițiile privind pensiile de la nivel național și cele de la nivelul Parlamentului European (anexa III) și care implică în special deputați italieni sau francezi, precum și de o sumă de 152 210 000 EUR în cadrul sistemului statutar nou-creat (sumă ce va crește în fiecare an); atrage atenția asupra faptului că nu există fonduri pentru a acoperi aceste cheltuieli;
               
            
         DG Inovare și Asistență Tehnică (DG ITEC)
      
      
                  100.
               
               
                  ia act de deciziile Biroului din 17 iunie 2009 și 18 octombrie 2010 de a extinde zonele cu acces wi-fi din Parlamentul European pentru a acoperi Hemiciclul, sălile de reuniune ale comisiilor, birourile deputaților și spațiile publice atât de la Bruxelles, cât și de la Strasbourg (prima fază a proiectului: 7 878 000 EUR); solicită DG ITEC să ofere posibilitatea deputaților de a cere să nu mai primească în viitor documente pe hârtie pentru reuniunile comisiilor atunci când este folosit sistemul eCommittee; consideră că această inițiativă ar putea accelera succesul proiectului;
               
            
                  101.
               
               
                  salută transformarea grafică în curs a site-ului internet al Parlamentului în urma deciziei Biroului din 22 noiembrie 2010 intitulată „Strategia privind viitoarea prezență online a Parlamentului European – reformarea site-ului internet al PE”; solicită să fie îmbunătățită întreținerea site-ului de internet, în special prin efectuarea de teste periodice;
               
            
                  102.
               
               
                  salută sistemul AT4AM, introdus în 2010, care facilitează activitatea deputaților de modificare a proiectelor de texte legislative și nelegislative;
               
            
                  103.
               
               
                  constată cu satisfacție îmbunătățirile înregistrate începând cu 2010 în sectorul IT, care au avut următoarele rezultate: o mai mare capacitate de tratare a aspectelor-cheie în interiorul Parlamentului, procesul de internalizare a activităților, instituirea organelor principale ale guvernanței corporative (Comitetul pentru strategia de inovare în domeniul TIC și Comitetul de coordonare pentru inovare în domeniul TIC), instituirea funcției de planificare în domeniul IT și a sistemului de raportare cu privire la situația proiectelor de dezvoltare din domeniul IT, precum și dezvoltarea unei metodologii transparente de planificare pe termen scurt; salută utilizarea pe scară largă a indicatorilor de performanță în această direcție generală; își exprimă preocuparea cu privire la riscul în creștere de manipulare ilicită a sistemelor TIC ale Parlamentului și de acces ilicit la acestea și consideră că trebuie elaborată de urgență o strategie eficace pe termen lung pentru protejarea lor; solicită secretarului general să îl informeze cu privire la măsurile luate în acest sens;
               
            
                  104.
               
               
                  dorește să primească un raport complet referitor la evoluția proiectelor Parlamentului de software cu sursă deschisă în ceea ce privește utilizarea și utilizatorii din Parlament, interacțiunea cu cetățenii și activitățile de achiziții publice; sugerează să se analizeze obligațiile care revin Parlamentului în temeiul articolului 103 din Regulamentul de procedură în ceea ce privește software-ul cu sursă deschisă și standardele deschise;
               
            
         Achizițiile publice din cadrul DG ITEC
      
      
                  105.
               
               
                  încurajează DG ITEC să depună eforturi pentru o mai bună pregătire a procedurilor de achiziții, în special în cazul contractelor-cadru, care sunt deseori complexe, prin precizarea obligațiilor contractuale în ceea ce privește produsele ce trebuie livrate și rezultatele mai degrabă decât realizările și prin definirea mai exactă a nevoilor și obiectivelor Parlamentului; propune ca, în locul clauzelor de sancționare, Parlamentul să ceară compensații de la furnizorii sau prestatorii de servicii care nu își îndeplinesc obligațiile sau să amenințe cu pierderea comenzilor în viitor în cazul contractelor-cadru;
               
            
         Noul echipament de votare și infrastructura de interpretare
      
      
                  106.
               
               
                  constată că noul echipament de votare din Hemiciclu a costat 2 135 623 EUR și a fost finanțat integral din creditele pe 2010; constată, de asemenea, că cheltuielile pentru asistența tehnică și întreținerea echipamentului de votare s-au ridicat în 2010 la 147 149 EUR;
               
            
         Grupuri politice (postul bugetar 4000)
      
      
                  107.
               
               
                  constată că, în 2010, creditele înscrise la postul bugetar 4000 au fost utilizate după cum urmează:
                  
                              Grupul
                           
                           
                              2010
                           
                           
                              2009 (19)
                              
                           
                        
                              Credite anuale (18)
                              
                           
                           
                              Resurse proprii și credite reportate
                           
                           
                              Cheltuieli
                           
                           
                              Rata utilizării creditelor anuale
                           
                           
                              Sume reportate în următorul exercițiu
                           
                           
                              Credite anuale
                           
                           
                              Resurse proprii și credite reportate
                           
                           
                              Cheltuieli
                           
                           
                              Rata utilizării creditelor anuale
                           
                           
                              Sume reportate în următorul exercițiu (2010)
                           
                        
                              PPE (fostul PPE-DE)
                           
                           
                              19 990
                           
                           
                              2 392
                           
                           
                              20 662
                           
                           
                              103,36 %
                           
                           
                              1 720
                           
                           
                              19 715
                           
                           
                              7 782
                           
                           
                              25 314
                           
                           
                              128,40 %
                           
                           
                              2 182
                           
                        
                              S&D (fostul PSE)
                           
                           
                              14 011
                           
                           
                              4 629
                           
                           
                              13 359
                           
                           
                              95,35 %
                           
                           
                              5 281
                           
                           
                              14 235
                           
                           
                              6 999
                           
                           
                              16 750
                           
                           
                              117,67 %
                           
                           
                              4 483
                           
                        
                              ALDE
                           
                           
                              6 262
                           
                           
                              2 240
                           
                           
                              6 160
                           
                           
                              98,37 %
                           
                           
                              2 342
                           
                           
                              6 441
                           
                           
                              3 065
                           
                           
                              7 328
                           
                           
                              113,77 %
                           
                           
                              2 178
                           
                        
                              Verts/ALE
                           
                           
                              3 896
                           
                           
                              1 188
                           
                           
                              3 893
                           
                           
                              99,92 %
                           
                           
                              1 191
                           
                           
                              3 360
                           
                           
                              1 055
                           
                           
                              3 235
                           
                           
                              96,28 %
                           
                           
                              1 179
                           
                        
                              GUE/NGL
                           
                           
                              2 531
                           
                           
                              1 065
                           
                           
                              2 525
                           
                           
                              99,76 %
                           
                           
                              1 071
                           
                           
                              2 673
                           
                           
                              1 487
                           
                           
                              3 102
                           
                           
                              116,05 %
                           
                           
                              1 057
                           
                        
                              UEN
                           
                           
                              —
                           
                           
                               
                           
                           
                               
                           
                           
                               
                           
                           
                               
                           
                           
                              1 417
                           
                           
                              1 452
                           
                           
                              2 552
                           
                           
                              180,10 %
                           
                           
                              0
                           
                        
                              IND/DEM
                           
                           
                              —
                           
                           
                               
                           
                           
                               
                           
                           
                               
                           
                           
                               
                           
                           
                              775
                           
                           
                              1 023
                           
                           
                              1 048
                           
                           
                              135,23 %
                           
                           
                              0
                           
                        
                              ECR
                           
                           
                              3 648
                           
                           
                              398
                           
                           
                              3 362
                           
                           
                              92,16 %
                           
                           
                              684
                           
                           
                              1 788
                           
                           
                              3
                           
                           
                              1 415
                           
                           
                              79,14 %
                           
                           
                              376
                           
                        
                              EFD
                           
                           
                              2 201
                           
                           
                              419
                           
                           
                              1 799
                           
                           
                              81,74 %
                           
                           
                              821
                           
                           
                              1 113
                           
                           
                              1
                           
                           
                              701
                           
                           
                              62,98 %
                           
                           
                              413
                           
                        
                              Deputați neafiliați
                           
                           
                              1 234
                           
                           
                              248
                           
                           
                              828
                           
                           
                              67,10 %
                           
                           
                              409
                           
                           
                              1 169
                           
                           
                              348
                           
                           
                              925
                           
                           
                              79,13 %
                           
                           
                              248
                           
                        
                              Total
                           
                           
                              53 773
                           
                           
                              12 579
                           
                           
                              52 588
                           
                           
                              97,80 %
                           
                           
                              13 519
                           
                           
                              52 686
                           
                           
                              23 215
                           
                           
                              62 370
                           
                           
                              118,38 %
                           
                           
                              12 116
                           
                        
                              După alegerile europene din 2009, grupurile UEM și IND/DEM au fost desființate și au fost create două grupuri noi, ECR și EFD.
                           
                        
            
                  108.
               
               
                  salută angajamentul administrației Parlamentului European menționat în raportul Curții de Conturi de a trece la utilizarea anului calendaristic integral, în locul a două jumătăți de an separate, pentru calculul reportărilor efectuate de grupurile politice la sfârșitul anului electoral; salută îmbunătățirea aparentă a previziunilor financiare relevată de faptul că, în 2010, grupurile politice nu au returnat credite neutilizate;
               
            
         Partide politice europene și fundații politice europene
      
      
                  109.
               
               
                  constată că, în 2010, creditele înscrise la posturile bugetare 4020 și 4030 au fost utilizate după cum urmează (20):
                  
                              Partidul
                           
                           
                              Abrevierea
                           
                           
                              Resurse proprii (21)
                              
                           
                           
                              Subvenții de la PE
                           
                           
                              Total venituri
                           
                           
                              Subvenția PE ca % din cheltuielile eligibile (max. 85 %)
                           
                           
                              Excedent de venituri (transfer în rezerve) sau pierdere
                           
                        
                              Partidul Popular European
                           
                           
                              PPE
                           
                           
                              1 413
                           
                           
                              4 959
                           
                           
                              6 372
                           
                           
                              85 %
                           
                           
                              429
                           
                        
                              Partidul Socialiștilor Europeni
                           
                           
                              PSE
                           
                           
                              914
                           
                           
                              3 395
                           
                           
                              4 310
                           
                           
                              80 %
                           
                           
                              2
                           
                        
                              Partidul European al Liberalilor, Democraților și Reformatorilor
                           
                           
                              ELDR
                           
                           
                              379
                           
                           
                              1 554
                           
                           
                              1 933
                           
                           
                              85 %
                           
                           
                              77
                           
                        
                              Partidul Ecologist European
                           
                           
                              EGP
                           
                           
                              365
                           
                           
                              1 055
                           
                           
                              1 420
                           
                           
                              85 %
                           
                           
                              170
                           
                        
                              Grupul Conservatorilor și Reformiștilor Europeni
                           
                           
                              AECR
                           
                           
                              58
                           
                           
                              327
                           
                           
                              386
                           
                           
                              85 %
                           
                           
                              0
                           
                        
                              Partidul Stângii Europene
                           
                           
                              EL
                           
                           
                              200
                           
                           
                              708
                           
                           
                              908
                           
                           
                              71 %
                           
                           
                              –90
                           
                        
                              Partidul Democrat European
                           
                           
                              EDP/PDE
                           
                           
                              95
                           
                           
                              424
                           
                           
                              519
                           
                           
                              85 %
                           
                           
                              12
                           
                        
                              Alianța Liberă Europeană
                           
                           
                              EFA
                           
                           
                              77
                           
                           
                              339
                           
                           
                              416
                           
                           
                              85 %
                           
                           
                              17
                           
                        
                              Democrații Europeni
                           
                           
                              EUD
                           
                           
                              35
                           
                           
                              176
                           
                           
                              211
                           
                           
                              85 %
                           
                           
                              –17
                           
                        
                              Mișcarea Politică Creștină Europeană
                           
                           
                              ECPM
                           
                           
                              55
                           
                           
                              208
                           
                           
                              264
                           
                           
                              85 %
                           
                           
                              3
                           
                        
                              
                                 Total
                              
                           
                           
                               
                           
                           
                              3 591
                           
                           
                              13 145
                           
                           
                              16 739
                           
                           
                              
                                 83 %
                              
                           
                           
                              603
                           
                        
                     
                  
                              Fundația
                           
                           
                              Abrevierea
                           
                           
                              Afiliată partidului
                           
                           
                              Resurse proprii (22)
                              
                           
                           
                              Subvenții de la PE
                           
                           
                              Total venituri
                           
                           
                              Subvenția PE ca % din cheltuielile eligibile (max. 85 %)
                           
                        
                              Centrul pentru Studii Europene
                           
                           
                              CES
                           
                           
                              PPE
                           
                           
                              615
                           
                           
                              2 928
                           
                           
                              3 543
                           
                           
                              83 %
                           
                        
                              Fundația pentru Studii Progresive Europene
                           
                           
                              FEPS
                           
                           
                              PSE
                           
                           
                              366
                           
                           
                              2 136
                           
                           
                              2 502
                           
                           
                              85 %
                           
                        
                              Forumul Liberal European
                           
                           
                              ELF
                           
                           
                              ELDR
                           
                           
                              117
                           
                           
                              658
                           
                           
                              775
                           
                           
                              85 %
                           
                        
                              Fundația Ecologică Europeană
                           
                           
                              GEF
                           
                           
                              EGP
                           
                           
                              119
                           
                           
                              674
                           
                           
                              794
                           
                           
                              85 %
                           
                        
                              Transformă Europa
                           
                           
                              TE
                           
                           
                              EL
                           
                           
                              87
                           
                           
                              475
                           
                           
                              562
                           
                           
                              85 %
                           
                        
                              Institutul Democraților Europeni
                           
                           
                              IED
                           
                           
                              PDE
                           
                           
                              36
                           
                           
                              197
                           
                           
                              233
                           
                           
                              85 %
                           
                        
                              Fundația pentru Democrație în UE
                           
                           
                              FEUD
                           
                           
                              EUD
                           
                           
                              20
                           
                           
                              122
                           
                           
                              142
                           
                           
                              85 %
                           
                        
                              Centrul Maurits Coppieters
                           
                           
                              CMC
                           
                           
                              EFA
                           
                           
                              27
                           
                           
                              156
                           
                           
                              183
                           
                           
                              85 %
                           
                        
                              Direcția Nouă
                           
                           
                              ND
                           
                           
                              AECR
                           
                           
                              92
                           
                           
                              404
                           
                           
                              496
                           
                           
                              84 %
                           
                        
                              
                                 Total
                              
                           
                           
                               
                           
                           
                               
                           
                           
                              1 479
                           
                           
                              7 750
                           
                           
                              9 230
                           
                           
                              
                                 84 %
                              
                           
                        
            
                  110.
               
               
                  constată schimbările ce au loc din 2010, inclusiv vizitele de gestionare în cursul cărora sunt efectuate verificări prin sondaj asupra bugetului, recrutării, procedurilor de licitații publice și a altor sisteme;
               
            
         Parlamentul ecologic
      
      
                  111.
               
               
                  ia act de planul de acțiune de reducere a emisiilor de CO2 adoptat de Birou în 2010; salută reducerea semnificativă a consumului de energie a sediului de la Strasbourg al Parlamentului, care a scăzut cu 74 % între 2006 și 2010; regretă însă că amprenta de carbon a sediului de la Strasbourg a fost de 1 533 tone de CO2, ceea ce reprezintă energia consumată în anul 2010;
               
            
                  112.
               
               
                  consideră că ar trebui luată în considerare posibilitatea de a realiza în același timp îmbunătățiri de mediu și economii în bugetul Parlamentului prin aplicarea unor metode de lucru diferite care sunt mai ecologice și mai ieftine, dar care nu aduc prejudicii activității Parlamentului, cum ar fi teleconferințele;
               
            
                  113.
               
               
                  salută introducerea în decembrie 2010 a unui „sistem de plată complementară” pentru abonamentele la serviciile prestate de NMBS/SNCB (23) în Bruxelles, în cadrul căruia Parlamentul contribuie cu 50 % din prețul abonamentelor individuale pe un an cumpărate de membrii personalului; își încurajează administrația să întreprindă măsurile necesare și pentru acoperirea cheltuielilor membrilor personalului care sunt nevoiți să combine transportul feroviar și transportul urban; consideră că aceste măsuri ar putea contribui și mai mult la promovarea utilizării transportului în comun și la reducerea amprentei de carbon a Parlamentului;
               
            
                  114.
               
               
                  salută proiectele-pilot din domeniul logisticii care s-au desfășurat în 2010 în cadrul planului de acțiune EMAS (de exemplu, achiziționarea unor vehicule EURO 5 cu emisii reduse, organizarea de cursuri de instruire privind practicile ecologice de condus pentru șoferi și personalul din serviciul de mutare, partajarea containerelor folosite pentru transportarea documentelor de lucru – toate aceste măsuri contribuind la o reducere a emisiilor de CO2 în acest domeniu cu aproximativ 33 %);
               
            
                  115.
               
               
                  salută adoptarea de către Birou la 10 noiembrie 2010 a propunerii înaintate de Grupul de lucru pentru clădiri, transport și măsurile ecologice din cadrul Parlamentului care vizează revizuirea normelor ce reglementează utilizarea vehiculelor oficiale de către deputați și care a permis Parlamentului să își modernizeze flota cu vehicule mai puțin poluante și să organizeze transportul în grupuri cu microbuze de nivel VIP către aeroporturile din Bruxelles și din Strasbourg;
               
            
         Organizarea unei dezbateri separate în plen cu privire la descărcarea de gestiune a Parlamentului
      
      
                  116.
               
               
                  solicită Conferinței președinților să programeze o dezbatere privind descărcarea de gestiune a Parlamentului separat de dezbaterea asupra celorlalte rapoarte din cadrul procedurii de descărcare de gestiune, pentru a oferi deputaților posibilitatea de a acorda descărcării de gestiune a propriei instituții atenția exclusivă pe care această procedură o merită;
               
            
                  117.
               
               
                  sugerează Biroului să introducă pe ordinea sa de zi o dezbatere privind rezoluția referitoare la descărcarea de gestiune în urma adoptării acesteia în ședința plenară.
               
            
         (1)  JO L 64, 12.3.2010.
      
         (2)  JO C 332, 14.11.2011, p. 1.
      
         (3)  JO C 167, 7.6.2011, p. 1.
      
         (4)  JO C 326, 10.11.2011, p. 1.
      
         (5)  JO C 332, 14.11.2011, p. 134.
      
         (6)  JO L 248, 16.9.2002, p. 1.
      
         (7)  PE 349.540/Bur/ann/def.
      
         (8)  JO C 87 E, 1.4.2010, p. 327.
      
         (9)  JO C 212 E, 5.8.2010, p. 244.
      
         (10)  Reportări automate: 180 265 823 EUR, reportări neautomate: 10 100 000 EUR.
      
         (11)  Disponibil la: http://www.europarl.europa.eu/document/activities/cont/201109/20110913ATT26546/20110913ATT26546EN.pdf
      
         (12)  JO L 252, 25.9.2010, p. 3.
      
         (13)  (Raportul anual privind contractele atribuite de Parlamentul European, 2010, punctele 38-39).
      
         (14)  Între 11 000 și 66 000 (cu o medie mai mică de 30 000) de vizite pe lună în 2010.
      
         (15)  Proporția personalului/proporția ca pondere demografică: Germania: 6,4 % / 16,3 %, Regatul Unit: 4,4 % / 12,4 %, Austria: 1 % / 1,67 %, Țările de Jos: 2,7 % / 3,3 %.
      Surse: Raportul social al PE pentru 2010, decembrie 2011, și Eurostat.
      
         (16)  Raportul anual de activitate al DG TRAD, p. 8.
      
         (17)  Cuantumul creditelor finale de la posturile 1004 (Cheltuieli de deplasare ordinare) și 1005 (Alte cheltuieli pentru deplasări), precum și de la articolul 300 (Cheltuieli de misiune și de deplasare între cele trei locuri de desfășurare a activității ale personalului): 106 718 500 EUR.
      
         (18)  Toate sumele sunt exprimate în mii EUR.
      
         (19)  Anul 2009 se împarte în două exerciții financiare din cauza alegerilor parlamentare din iunie 2009. Cifrele din tabel pentru 2009 reprezintă suma cuantumurilor pentru 2009_1 și 2009_2.
      După alegerile europene din 2009, grupurile UEM și IND/DEM au fost desființate și au fost create două grupuri noi, ECR și EFD.
      
         (20)  Sursa: Procesul-verbal al Biroului din 12 septembrie 2011, punctul 12 [nota secretarului general D(2011) 32179, PE469.487/BUR].
      
         (21)  Toate sumele sunt exprimate în mii EUR.
      
         (22)  Toate sumele sunt exprimate în mii EUR.
      
         (23)  Societatea națională a căilor ferate din Belgia.